**PODELITEV PRIZNANJ**

**Priznanja nekdanjim učencem, ki so vsa leta osnovnošolskega izobraževanja zaključili z odličnim uspehom**

**Učenci OŠ Lenart**

ANA BREZNIK

ANjA ketiš radič

elisa potrč

KAJA RAJTER

URŠKA GLINŠEK

Kiara katan

LARA ŽNUDERL

TINE JEMENŠEK

JURIJ ŠUMAN

**učenci OŠ Voličina**

DORA EGGHART

JULIJA SIRK

VID CAF

URBAN ŠUSTER

**Priznanja zlatim in diamantnemu maturantu**

Nina Kmetič, za opravljeno poklicno maturo srednjega strokovnega izobraževanja, naziv veterinarski tehnik

Nina Kocpek, za opravljeno poklicno maturo srednjega strokovnega izobraževanja, naziv farmacevtski tehnik

Mario Sekol, za opravljeno poklicno maturo srednjega strokovnega izobraževanja, naziv naravovarstveni tehnik

Rok Zavernik, za opravljeno poklicno maturo srednjega strokovnega izobraževanja, naziv gastronomsko-turistični tehnik

Vid Homšak, diamantni maturant na mednarodni maturi na II. gimnaziji Maribor

**Priznanja za izjemne študijske uspehe**

Janina Cvetkovska, je diplomirala po študijskem programu prve stopnje UN Biologija na Fakulteti za naravoslovje in matematiko Univerze v Mariboru

Doroteja Ketiš, za zaključen magistrski študijski program 2. stopnje likovna pedagogika na Pedagoški fakulteti Univerze v Mariboru

Mojca Kurnik, za zaključen magistrski študijski program 2. stopnje razredni pouk na Pedagoški fakulteti Univerze v Mariboru

Špela Peserl, je diplomirala po študijskem programu prve stopnje UN Psihologija, na Filozofski Fakulteti Univerze v Mariboru

**Priznanja Občine Lenart za leto 2019**

**Priznanje župana Občine Lenart**

MAKSIMILJAN KRAUTIČ

Maksimiljan Krautič v fotografski objektiv ujame najlepše, skrite in nepoznane kotičke, kraje, naravo ter ljudi Slovenskih goric. Nepričakovani, spontani motivi in trenutki naše kraje prikažejo z novega zornega kota, jih približajo v novi, za oči privlačni luči in zbujajo željo po odkrivanju lepega. Maksimiljan je mojstrski fotograf, njegove fotografije so tehnično dovršene, nosijo poetično sporočilo, so žive. Odkriva nam nov svet in v podobah ohranja tistega, ki izginja.

Maksimiljan Krautič prejme priznanje župana Občine Lenart.

**Bronasti lenarški grb**

STANKO KRANVOGEL

Stanko Kranvogel je prostovoljec v pravem pomenu besede, dejaven je v Turističnem društvu Rudolf Maister Vojanov Zavrh, je predsednik Društva upokojencev Voličina in Zveze društev upokojencev Slovenskih goric. Že več kot 20 let prizadevno vodi obiskovalce po muzejski zbirki o Rudolfu Maistru v Štupičevi vili v Zavrhu. Obiskovalcem je na voljo katerikoli dan v tednu ob želeni uri. S svojim prostovoljnim delom prispeva k promociji generala Maistra in Zavrha. Zanimivo in strokovno podaja zgodovinska dejstva in zgodbe ter se dodatno izobražuje. Prispeva k širitvi vedenja in znanja o pretekli slovenski zgodovini, ohranja kulturno dediščino.

Za dolgoletno uspešno prostovoljno delo, prispevek k razvoju prostovoljstva, promocijo Zavrha in Občine Lenart prejme Bronasti lenarški grb.

Letra, trgovina in transport d.o.o. iz Lenarta

podjetje Letra trgovina in transport d.o.o. se ukvarja s cestnim tovornim prevozom, že več kot 20 let deluje na domačem in na evropskem trgu. Začetki podjetja segajo v leto 1976, družba Letra d.o.o. pa je bila ustanovljena leta 1990. Dejavnost se je razvijala, leta 2004 so zgradili poslovno – stanovanjski objekt v Sp. Voličini. Zaposlujejo 7 ljudi. Vozniki so strokovno usposobljeni, opravljajo prevozne storitve na relacijah po Evropi.

Srce podjetja so zaposleni delavci in sodoben vozni park, ki ga dobro vzdržujejo in tehnično posodabljajo, tako da opravljajo kakovostne in hitre transportne storitve.

Za poslovne uspehe, širjenje storitev na nove poslovne trge prejme podjetje Letra d.o.o. bronasti lenarški grb.

ŠIVILJSTVO MAR, NEJC MARKUŠ s.p. iz Lenarta

Šiviljstvo MAR, Nejc Markuš iz Lenarta uspešno razvija poslovanje na področju oblačilne proizvodnje. S storitvami razvoja in šivanja moških, ženskih ter športnih oblačil za znane svetovne znamke so na evropskem trgu prisotni že od leta 1982. Leta 2001 so v Lenartu zgradili proizvodno halo, vendar zaradi naraščanja števila poslovnih partnerjev in širitve proizvodnega programa že načrtujejo povečanje prostorskih zmogljivosti. Njihovi proizvodni procesi so tehnološko dovršeni. Zaposlujejo 50 ljudi, s pomočjo katerih podjetje lahko zagotavlja velikoserijsko in maloserijsko proizvodnjo. V poslovnem svetu so znani kot zanesljiv partner, ki dokončane izdelke dobavi v dogovorjenih rokih. Za poslovne uspehe na področju razvoja proizvodnje oblačil prejme Bronasti lenarški grb.

**Srebrni lenarški grb**

MARIJA ŠAUPERL

Marija Šauperl je od leta 1980 do 1997 poučevala na Osnovni šoli Jurovski Dol. Ker je na šoli opravljala tudi delo knjižničarke, je pričela sodelovati z Matično knjižnico Lenart. Skupaj z Bredo Zorko sta leta 1991 uspešno vzpostavili temelje za sodelovanje Matične knjižnice s šolskimi knjižnicami, občino in krajevnimi skupnostmi. Leta 1997 se je zaposlila v Matični knjižnici Lenart, pridobila je strokovni naziv višji knjižničar in je bila imenovana za strokovno vodjo knjižnice. V obdobju od 1999 do leta 2002 si je prizadevala za gradnjo prizidka k obstoječi knjižnici. Občina Lenart je zgradila prizidek, ki je bil odprt leta 2002, površine knjižnice so se povečale za več kot 400 m2. Marija Šauperl je bila leta 2008 imeno -vana za direktorico Knjižnice Lenart in je hkrati opravljala delo strokovne vodje.

Knjižnica je sodelovala v mnogih projektih. Leta 2000 je bila baza podatkov o gradivu Knjižnice Lenart bila vključena v Slovenski knjižnični informacijski sistem COBISS, uvedena je bila računalniška izposoja. Izjemen prispevek k ohranjanju kulturne dediščine je bilo urejanje dragocenega gradiva samostanske knjižnice pri Sveti Trojici.

Marija Šauperl je dejavna tudi na področju ljubiteljske kulture. Petnajst leti je bila predsednica Zveze kulturnih društev občin na območju sedanje Upravne enote Lenart, bila je predsednica Sveta lenarške Območne izpostave Javnega sklada Republike Slovenije za kulturne dejavnosti. Bila je povezovalni člen med kulturnimi društvi. Sodelovala je pri Kulturnem društvu Delavec Lenart, kjer je režirala komedije, prav tako je režirala prvo predstavo Agatine skrivnosti.

Za dolgoletno delo v knjižničarstvu in na področju ljubiteljske kulture prejme Srebrni lenarški grb.

DANIEL DIVJAK

Daniel Divjak je učitelj na Osnovni šoli Lenart. Bistven del svoje energije namenja učencem, ki želijo vedeti več. Zanimali so ga in ga še vedno nadarjeni učenci. Zanje je vedno našel čas, če so le želeli. Tudi zaradi tega so mladi OŠ Lenart postali nadpovprečno uspešni na tekmovanjih iz znanja fizike in tehnike. Kot učitelj praktik je zaradi dobrega strokovnega dela in znanja opravil strokovni pregled in zapis recenzije za več učbenikov fizike, ki jih je izdal Zavod za šolstvo in založba Modrijan.

Plod izjemnega dela in prizadevnosti učitelja Daniela Divjaka pa so tudi številni uspehi učencev. Zadnjih 20 let učenci OŠ Lenart med vsemi šolami v Podravju prejmejo daleč največ srebrnih priznanj na področju fizike. V zadnjih desetih letih je bila Osnovna šola Lenart kar 6-krat tudi najštevilčnejša šola v Sloveniji glede na število tekmovalcev na državnem tekmovanju. V vseh 35-ih letih poučevanja gospoda Divjaka pa so učenci OŠ Lenart prejeli kar 48 zlatih Stefanovih priznanj.

Poleg povedanega je Osnovna šola Lenart in z njo tudi kraj po zaslugi Daniela Divjaka prepoznaven po izvrstnih modelarjih in drugih spretnostih tukajšnjih mladih tehnikov, ki tekmujejo v različnih modelarskih panogah in v obdelavi gradiv ter poznavanju tehnologij. Na državnih tekmovanjih iz tehnike so učenci pod mentorstvom Daniela Divjaka stopili na stopničke več kot 100-krat.

Leta 2011 je Daniel Divjak prejel bronasto plaketo Zveze za tehnično kulturo Slovenije za delo na področju tehnike. Učenci Daniela Divjaka so na področju modelarstva dosegli tudi mednarodne uspehe. Učenec OŠ Lenart je leta 2006 z mladinsko državno reprezentanco na svetovnem prvenstvu dosegel 3. mesto v raketnem modelarstvu.

Kljub temu da se njegova službena pot bliža zaključku, mu energije za novosti in izvedbo le-teh ne zmanjka. Delo in pristop Daniela Divjaka je gotovo spodbudilo marsikaterega učenca, da je našel svoj tehniški talent in mu je s tem dal odlično popotnico za življenje. Za njegov doprinos k strokovnemu odkrivanju fizikalnih zakonitosti, prispevek k dvigu kakovosti pouka fizike in tehnike, za uspešno, inovativno in ustvarjalno delo v Osnovni šoli Lenart prejme Srebrni lenarški grb

**Zlati lenarški grb**

SAŠA TOMAŽIČ

Življenjska pot je Saša Tomažiča pripeljala v Slovenske gorice let 1965, ko se je zaposlil na OŠ Jurovski Dol kot učitelj fizike in matematike. Njegovo inovativno pedagoško delo pri pouku fizike in matematike so kmalu odkrili na Zavodu za šolstvo Republike Slovenije. Povabili so ga k sodelovanju pri projektu modernizacije osnovnošolske matematike. Kot predavatelj je na seminarjih posredoval znanje razrednim učiteljem in učiteljem matematike. Leta 1967 se je začelo njegovo delo pri Temeljni izobraževalni skupnosti Lenart, aktivno je sodeloval pri razvoju šolskega prostora. Leta 1973 se je preselil v Lenart, kot poklicni tajnik izobraževalne skupnosti je z občinami sodeloval pri pridobivanju republiških sredstev za obnovo in gradnjo osnovnih šol na območju občin sedanje Upravne enote Lenart.

Leta 1977 se je zaposlil na OŠ Lenart. Od leta 1983 pa do upokojitve leta 2000 je bil gospod Saša Tomažič ravnatelj Osnovne šole Franca Rozmana Staneta Maribor. Uvedel je številne novosti, zlati na področju zgodnjega učenja tujih jezikov in računalniškega opismenjevanja. Z uvajanjem računalnika v vse oblike dela osnovne šole je pričel že leta 1986. Kot fizik po izobrazbi in po duši je tudi kot ravnatelj naravoslovju namenjal posebno pozornost, učence in učitelje je spodbujal pri projektu Mladi raziskovalci. Prav tako je otroke in mlade navduševal za kulturo in šport.

Gospod Saša Tomažič je bil v mladosti aktiven športnik, igral je odbojko, z mladinsko ekipo mariborskega Branika je bil podprvak Jugoslavije in prvak Slovenije.

Za svoje delo na področju šolstva je prejel priznanje Raziskovalne in izobraževalne skupnosti in Šilihovo nagrado. Republika Slovenija mu je leta 2001 podelila najvišjo državno nagrado na področju šolstva za življenjsko delo v vzgoji in izobraževanju na področju osnovnega šolstva.

Po upokojitvi je bil aktiven v društvih. Od 2002 do 2006 je bil predsednik Društva upokojencev Lenart, takrat so v društvu so zaživele številne kulturne in športne dejavnosti, organizirali so srečanja in izlete.

Pečat je s svojim delom pustil tudi v Občinskem svetu Občine Lenart, v katerega je bil izvoljen leta 2002, 2010 in 2014. Prav tako je bil aktiven v številnih organih občinskega sveta in Občine Lenart.

Gospod Saša Tomažič je velik ljubitelj kulture, nikakor pa ne gre prezreti njegove solidarnosti in humanitarne dejavnosti. V mladosti je bil član prostovoljnega gasilskega društva, Rdeči križ Slovenije mu je podelil zlati znak za dolgoletno ustvarjalno delo v tej organizaciji. Kot krvodajalec je 49 krat daroval kri.

Gospod Saša Tomažič prejme Zlati lenarški grb za življenjsko delo na področju osnovnega šolstva.